OpenLLM-France/wikimedia huggingface dataset:
# Ciclisme als Jocs Olímpics d'estiu 2008 - Camp a través femení

Ciclisme als Jocs Olímpics d'estiu 2008 :
| Ciclisme en ruta |||||
| Ruta | homes | dones |
| Contrarellotge | homes | dones |
| Ciclisme en pista |||||
| Velocitat individual | homes | dones |
| Velocitat per equips | homes | |
| Persecució individual | homes | dones |
| Persecució per equips | homes | |
| Puntuació | homes | dones |
| Keirin | homes | |
| Madison | homes | |
| Ciclisme de muntanya |||||
| Ciclisme de muntanya | homes | dones |
| BMX |||||
| BMX | homes | dones |
| < 2004 2012 > |||||
La cursa femenina de camp a través dels Jocs Olímpics d'Estiu 2008 es va córrer el 23 d'agost a la Pista de ciclisme de la Muntanya de Laoshan.
La sortida de la prova és simultània i els ciclistes han de donar 8 voltes a un circuit, per un total de 35,6 km. El vencedor és el primer de completar el recorregut i creuar la línia d'arribada. Els ciclistes doblats acaben la cursa en la volta en què es troben, i han d'aturar-se i finalitzar la cursa.

## Medallistes

| Or | Plata | Bronze |
| Sabine Spitz | Maja Włoszczowska | Irina Kaléntieva |

## Classificació final

| Posició | Ciclista | Temps |
| | Sabine Spitz | 1h 45' 11" |
| | Maja Włoszczowska | 1h 45' 52" |
| | Irina Kaléntieva | 1h 46' 28" |
| 4 | Catharine Pendrel | 1h 46' 37" |
| 5 | Chengyuan Ren | 1h 47' 40" |
| 6 | Petra Henzi | 1h 48' 41" |
| 7 | Mary McConneloug | 1h 50' 34" |
| 8 | Georgia Gould | 1h 50' 51" |
| 9 | Rosara Joseph | 1h 51' 07" |
| 10 | Aleksandra Dawidowicz | 1h 51' 21" |
| 11 | Elisabeth Osl | 1h 51' 39" |
| 12 | Ying Liu | 1h 52' 01" |
| 13 | Lene Byberg | 1h 53' 19" |
| 14 | Elsbeth van Rooy | 1h 53' 30" |
| 15 | Nathalie Schneitter | 1h 53' 42" |
| 16 | Eva Lechner | 1h 58' 22 |
| 17 | Laurence Leboucher | 2h 00' 55" |
| 18 | Adelheid Morath | 2h 02' 25" |

### Ciclistes que no finalitzen la cursa

Quatre ciclistes van abandonar la cursa, i vuit van ser doblades per la cap de cursa i es van veure obligades a parar:
* Tereza Huříková (abandona a la primera volta)
* Marie-Helene Premont (abandona a la segona volta)
* Margalida Fullana (abandona a la tercera volta)
* Gunn-Rita Dahle Flesjaa (abandona a la quarta volta)
* Dellys Starr (doblada a manca de dues voltes)
* Francisca Campos (doblada a manca de dues voltes)
* Janka Stevkova (doblada a manca de dues voltes)
* Vera Andreeva (doblada a manca de dues voltes)
* Yolande Speedy (doblada a manca de dues voltes)
* Blaza Klemencic (doblada a manca d'una volta)
* Rie Katayama (doblada a manca d'una volta)
* Jaqueline Mourao (doblada a manca d'una volta)

## Notes

* ↑ Web oficial dels Jocs Olímpics (anglès)
* ↑ Format de la competició al Web oficial dels Jocs Olímpics Arxivat 2008-08-24 a Wayback Machine. (anglès)
* ↑ Resultats al Web oficial dels Jocs Olímpics (anglès)
# Circuitry Man

Circuitry Man és una pel·lícula estatunidenca de 1990 de ciència-ficció post apocalíptica dirigida per Steven Lovy i protagonitzada per Jim Metzler, Dana Wheeler-Nicholson i Vernon Wells. Va ser seguida per una seqüela, Plughead Rewired: Circuitry Man II, el 1994. Ha estat doblada al català.

## Argument

En un futur post-apocalíptic el món natural ha mort de la contaminació i la població és forçada a viure sota terra. Una dona intenta passar de contraban una maleta amb drogues i fàrmacs de Los Angeles als subterranis de la Ciutat de Nova York, mentre s'escapa tant de la policia com dels gàngsters. Pel camí, és ajudat per un romàntic bio- androide mecànic i perseguit per Plughead, un dolent amb l'habilitat de donar copets a les ments de les persones.

## Repartiment

* Jim Metzler: Danner
* Dana Wheeler-Nicholson: Lori
* Lu Leonard: Juice
* Vernon Wells: Plughead
* Barbara Alyn Woods: Yoyo
* Dennis Christopher: Leech
* Steven Bottomley: Bartender
* Barney Burman: Cheater
* Andy Goldberg: Squid
* Garry Goodrow: Jugs
* Amy Turó: Bartender
* Deborah Holand: Cantant
* Paul Willson: Beany
* Steve Hunter: Metge Encarregat
* Darren A. Lott: Jackee
* Karen Maruyama: Biker Bandit
* Steven Reich: Metge

## Referències

* ↑ «Circuitry Man». esadir.cat.
* ↑ «Circuitry Man». IMDb.
# Cdc25

En biologia cel·lular i molecular, Cdc25 és un enzim que participa en la regulació i coordinació del cicle de divisió cel·lular. És una fosfatasa que participa en l'activació del complex CDK1/CycB, també conegut com a MPF (Maturation Promoting Factor). Aquesta activació és necessària perquè la cèl·lula entri en la fase de mitosi des de la fase G2.
Cdc25 actua eliminant residus fosforilats de treonina i tirosina, la qual cosa és requerit per l'activació de MPF. S'activa per fosforilació mediada per CAK (CDK-activating kinase) i/o MPF.
La sobreexpressió d'aquest enzim comporta un desequilibri en la regulació de la proliferació cel·lular, de manera que el Cdc25 és considerat un proto-oncogèn.

## Referències

* Maddalena Donzelli & Giulio F. Draetta. Regulating mammalian checkpoints through Cdc25 inactivation (2003).
* Dipankar Ray & Hiroaki Kiyokawa. CDC25A phosphatase: a rate-limiting oncogene that determines genomic stability (2008).
# .45 ACP

* No s'ha de confondre amb .45 Colt.
El cartutx .45 APC (11.43x23 mm) (Automatic Colt Pistol), també anomenat 45 Auto, va ser desenvolupat per J. M. Browning el 1905 per a la pistola M1911. Adoptat oficialment el 1911 per l'Exèrcit dels Estats Units, va estar en servei fins a 1985, data en què va ser substituït pel 9x19 mm Parabellum.
Aquest canvi es va produir per diversos motius. El calibre 9 mm és l'usat en tota l'OTAN, té un retrocés més suau, per tant resulta més manejable i necessita menys entrenament, sense que la mida de l'empunyadura resulti excessiu, una 9 mm moderna pot carregar 15 bales contra les 7 del 45 clàssic, el 9 mm perfora millor que el 45, i la munició és més barata, i en ser més lleugera i petita, ofereix avantatges logístics. No obstant això, molts militars nord-americans segueixen preferint la contundència del 45, capaç d'abatre d'un sol tret.
El calibre .45 ACP té l'origen en les amargues experiències de l'Exèrcit nord-americà a les Filipines, on els revòlvers del 38 curt sovint no eren capaços de detenir d'un tret a un atacant decidit i, sovint, drogat. A causa d'això, es va haver de reutilitzar els vells revòlvers "de l'oest" de calibre 45 Long Colt. Un estudi posterior va concloure que el calibre 45 era l'únic acceptable si es volia una arma capaç d'abatre d'un tret a qualsevol home. Al començament del segle xx, l'Exèrcit dels Estats Units va adoptar una pistola semiautomàtica, la M1911, que usava el calibre .45 ACP, d'eficàcia similar al 45 LC de revòlver.
El .45 ACP va passejar la seva contundent eficàcia, en les pistoles i subfusells americans, per dues guerres mundials, per Corea i Vietnam. Substituït actualment pel 9 mm de l'OTAN, encara s'usa en armes secundàries.
Entre civils, és popular a Amèrica i hi ha departaments de policia que, abandonant les 9 mm, han adoptat el .45 ACP.
El .45 ACP (11,43 x 23) és un calibre gruixut, amb un alt poder de detenció, però també amb cert retrocés. Dispara bales d'uns 14 g a 250 m/s.

## Sinonímia

11,25 x23 mm en és la nomenclatura amb la qual també es denomina el cartutx .45 ACP a l'Argentina i a Noruega. A Noruega es va utilitzar per a la pistola M1914, a principis del segle xx, mentre que a l'Argentina s'utilitzen actualment les dues nomenclatures en forma indistinta. La diferència entre 11,25 i 11,43 és que el primer mesura el calibre entre els camps de les estries del canó mentre que el segon ho fa entre els fons de les estries.

## Armes que utilitzen el .45 ACP

* Colt M1911-A1
* Subfusell Thompson
* M2 Hyde
* Subfusell M3
* Carabina silenciada De Lisle
* Ingram MAC-10
* Pistola Dragon
* Ballester Molina
* TDI Vector

## Vegeu també

* M1914
* Sistema Colt Model 1927

## Enllaços externs

* 11,43 x 23 Arxivat 2008-06-05 a Wayback Machine.

## Referències

* ↑ Ayoob, Massad «The .45 ACP approaches its centennial - Handguns». Guns Magazine.
# Perrysburg (Ohio)

Perrysburg és una població dels Estats Units a l'estat d'Ohio. Segons el cens del 2000 tenia 16.945 habitants.

## Demografia

Segons el cens del 2000, Perrysburg tenia 16.945 habitants, 6.592 habitatges, i 4.561 famílies. La densitat de població era de 733,5 habitants per km².
Dels 6.592 habitatges en un 38% hi vivien nens de menys de 18 anys, en un 61,1% hi vivien parelles casades, en un 6,3% dones solteres, i en un 30,8% no eren unitats familiars. En el 27,8% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,18.
Per edats la població es repartia de la següent manera: un 29% tenia menys de 18 anys, un 5,6% entre 18 i 24, un 28,3% entre 25 i 44, un 24% de 45 a 60 i un 13% 65 anys o més.
L'edat mediana era de 38 anys. Per cada 100 dones de 18 o més anys hi havia 86,5 homes.
La renda mediana per habitatge era de 62.237 $ i la renda mediana per família de 75.651 $. Els homes tenien una renda mediana de 56.496 $ mentre que les dones 31.401 $. La renda per capita de la població era de 29.652 $. Aproximadament l'1,5% de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perrysburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Perrysburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Ukpe-bayobiri

L'ukpe-bayobiri és una llengua que es parla al sud-est de Nigèria. Es parla a les LGAs d'Obudu i d'Ikom, a l'estat de Cross River.
L'ukpe-bayobiri és una llengua de la família lingüística de les llengües bendi, que formen part de les llengües del riu Cross. Les altres llengües que formen part de la seva família lingüística són l'alege, el bete-bendi, el bekwarra, el bokyi, l'ubang i l'utugwang-irungene-afrike, totes elles de Nigèria.

## Dialectologia

Els dialectes de l'ukpe-bayobiri són el bayobiri i l'ukpe.

## Ús de la llengua

L'ukpe-bayobiri és una llengua vigorosa (6a). Tot i que no està estandarditzada, és utilitzada per gent de totes les generacions.

## Població i religió

El 92% dels 31.000 parlants d'ukpe-bayobiri són cristians. D'aquests el 50% són protestants, el 40% catòlics i el 10% pertanyen a esglésies cristianes independents. El 8% restant creuen en religions tradicionals africanes.

## Referències

* 1 2 Ukpe-bayobiri al joshua project
* 1 2 ukpe-bayobiri a l'ethnologue
* ↑ llengües bendi a l'ethnologue
# Psettina filimana

Psettina filimana és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba a les costes del Mar de la Xina.

## Referències

* ↑ The Taxonomicon (anglès)
* ↑ FishBase (anglès)
# Pedro García Linares

Pedro García Linares fou un polític valencià de la segona meitat del segle xix. Va ocupar interinament el càrrec d'alcalde d'Alacant entre la destitució del progressista Francisco Javier Riera en 1855 i el nomenament del moderat José Gabriel Amérigo Morales.
# Savatage

Savatage és un grup nord-americà de metal progressiu. Va ser fundat pels germans Jon i Criss Oliva l'any 1979. És reconeguda per enregistrar alguns àlbums conceptuals. Els seus orígens poden ser atribuïts al Heavy Metal Clàssic, influenciats per grups com Judas Priest, Iron Maiden, Dio, Black Sabbath, dels quals el seu disc de debut Sirens, de l'any 1983 en són una bona mostra.
El grup va anar evolucionant cap al progressiu tot i mantenir com a base una sonoritat bastant clàssica en discos com Hall of the Mountain King o Gutter Ballet.
El guitarrista Criss Oliva va morir en un accident de trànsit el 17 d'octubre de 1993 i a partir de llavors, amb les noves incorporacions dels guitarristes Chriss Caffery i Al Pitrelli, Savatage va deixar més en segon pla la seva etapa de Heavy Metal Clàssic per aprofundir més en el Metal Progressiu que des de llavors es faria més habitual.
El grup va publicar el seu últim disc, Poets and Madmen l'any 2001. Després de la gira de presentació l'any 2002, Savatage hauria intentat enregistrar un disc nou, però finalment els seus integrants es van anar centrant en el seu projecte paral·lel en conjunt, Trans-Siberian Orchestra o el grup liderat per Jon Oliva, Jon Oliva's Pain.
Les aparicions de Savatage en directe des de llavors han estat escasses, fins que l'any 2007 es produiria de manera oficiosa la definitiva dissolució del grup, com a Savatage.
Recentment en una entrevista al portal The Metal Circus, Jon Oliva ha declarat que "el que vàrem fer amb Savatage després de la mort de Criss Oliva no era realment Savatage. Savatage es va acabar quan Criss Oliva va morir, és així de clar".

## Membres del grup

* Jon Oliva: veu, teclats i piano.
* Chris Caffery: Guitarra.
* Al Pitrelli: Guitarra.
* Johnny Lee Middleton: Baix.
* Jeff Plate: Bateria.
* Damond Jiniya: veu.

### Ex-membres del grup

* Criss Oliva: Guitarra (R.I.P.)
* Zakk Estevens: Veu

## Discografia

* City Beneath The Surface (1982) {Primer EP amb el nom Avatar}
* Sirens (1983)
* The Dungeons Are Calling (1984)
* Power Of The Night (1985)
* Fight For The Rock (1986)
* Hall Of The Mountain King (1987)
* Gutter Ballet (1989)
* Streets (1991)
* Edge Of Thorns (1993)
* Handful Of Rain (1994)
* Japan Live '94 / Live In Japan (1995) (directe)
* Dead Winter Dead (1995)
* Final Bell / Ghost In The Ruins (1995) (directe)
* One Child (1996) (sencillo)
* From The Gutter To The Stage (1996) (recopilatori)
* The Best And The Rest (1997) (recopilatori per Japó)
* The Wake Of Magellan (1997)
* Believe (1998) (recopilatori per Japó)
* Poets & Madmen (2001)
* Commissar (2001) (senzill)
* Still the Orchestra Plays (2010) (recopilatori+directe)

## Enllaços externs

* Web oficial de Savatage
* In Memoriam Criss Oliva Arxivat 2007-05-15 a Wayback Machine.
* Noticia sobre la possible dissolució de Savatage a The Metal Circus
* Entrevista a Jon Oliva a The Metal Circus
# Savassona

«Savassona» té aquests significats:
* Espai Natural de les Guilleries-Savassona
* Castell de Savassona
* Palau Savassona, edifici seu de l'Ateneu Barcelonès construït l'any 1796 per Josep Francesc Ferrer, baró de Savassona
# Savassi

El Savassi és un barri de luxe situat al centre regional de Belo Horizonte. És conegut per un munt de bars i un comerç desenvolupat, sent una de les zones més prestigioses de la capital de l'estat. A principis de 2006, abans de la reunió del Banc Interamericà de Desenvolupament, l'Estat Major de Ciutat desmembrar el barri, creant el barri Savassi i Boa Viagem. La zona nord-est va seguir cridant Funcionários.
Alguns llocs dins Savassi són:
* La plaça Diogo Vasconcelos;
* McDonald;
* Cristóbal Colón avingudes i Getúlio Vargas;
* La Plaça de la Llibertat;
* L'Escola d'Arquitectura de la UFMG;
* El Col·legi de Sant Antoni;
* El Shopping Pati Savassi

## Vegeu també

* Belo Horizonte
* Praça Diogo de Vasconcelos

## Referències

* ↑ Bairros de Belo Horizonte, 3 de dezembro de 2012

## Enllaços externs

* Reformas na Praça da Savassi devem ser concluídas em 12 meses, Estado de Minas
* Verba para revitalização da Savassi cai de R$ 14 mi para R$ 10,4 mi, Estado de Minas
# Secure Neighbor Discovery

El protocol Secure Neighbor Discovery (SEND) és una extensió de seguretat del Neighbor Discovery Protocol (NDP) en IPv6 definit a RFC 3971 i actualitzat per RFC 6494.
El protocol de descoberta de veïns (NDP) és responsable a IPv6 del descobriment d'altres nodes de xarxa a l'enllaç local, de determinar les adreces de la capa d'enllaç d'altres nodes i de trobar encaminadors disponibles i mantenir la informació d'accessibilitat sobre els camins cap a altres nodes veïns actius. (RFC 4861). NDP és insegur i susceptible a interferències malicioses. La intenció de SEND és proporcionar un mecanisme alternatiu per assegurar NDP amb un mètode criptogràfic que sigui independent d'IPsec, el mètode original i inherent per assegurar les comunicacions IPv6.
SEND utilitza adreces generades criptogràficament (CGA) i altres opcions noves de NDP per als tipus de paquets ICMPv6 utilitzats a NDP.
SEND es va actualitzar per utilitzar la infraestructura de clau pública de recursos (RPKI) per RFC 6494 i RFC 6495 que defineixen l'ús d'un perfil de certificat SEND utilitzant un perfil de certificat RFC 6487 RPKI modificat que ha d'incloure una única extensió de delegació d'adreça IP RFC 3779.
Hi ha hagut preocupacions amb l'agilitat de l'algorisme davant els atacs a les funcions hash utilitzades per SEND expressades a RFC 6273, ja que CGA actualment utilitza l'algoritme hash SHA-1 i els certificats PKIX i no ofereix suport per a algorismes hash alternatius.

## Implementacions

* Cisco IOS 12.4(24)T i posteriors
* Forquilla Docomo USL SEND
* Fàcil d'enviar
* ipv6-send-cga, Huawei i la Universitat de Correus i Telecomunicacions de Beijing
* NDprotector, Telecom SudParis
* API nativa del nucli SeND
* TrustRouter
* USL SEND (descatalogat), NTT DoCoMo
* WinSEND

## Referències

* ↑ «Secure IPv6 Neighbor Discovery | Junos OS | Juniper Networks» (en anglès). [Consulta: 25 novembre 2023].
* ↑ «IPv6 Secure Neighbor Discovery [Support]» (en anglès). [Consulta: 25 novembre 2023].
* ↑ Kempf, James; Arkko, Jari; Zill, Brian; Nikander, Pekka «SEcure Neighbor Discovery (SEND)». SEcure Neighbor Discovery (SEND), 01-03-2005.
* ↑ «Secure Neighbor Discovery: Review, Challenges, Perspectives, and Recommendations | IEEE Journals & Magazine | IEEE Xplore» (en anglès). [Consulta: 25 novembre 2023].
# Sarah and Son

Sarah and Son és una pel·lícula pre-codi de la Paramount dirigida per Dorothy Arzner i protagonitzada per Ruth Chatterton, paper pel que va ser nominada a l'Oscar a la millor actriu, Fredric March, Gilbert Emery i Doris Lloyd. La pel·lícula, basada en la novel·la homònima de Timothy Shea, es va estrenar el 22 de març de 1930.

## Argument

Sarah Storm, una cantant de vodevil solitària i empobrida, que es casa amb Jim Gray, el seu company artístic. El conflicte entre la parella neix a partir dels problemes econòmics i del fet que ell no sigui capaç d’obtenir un préstec del ric John Ashmore i al final, ell, enfadat pels retrets de la dona amb el seu nadó.
Sarah es fa amiga de Cyril, un altre cantant, amb qui crea un nou número musical. Més endavant, en un hospital on atén marines ferits, la Sarah retroba Jim moribund i en preguntar pel seu fill li xiuxiueja el nom d'Ashmore. A través del seu advocat, Howard Vanning, que s'ha enamorat d'ella, la Sarah troba els Ashmore, però aquests neguen que Bobby, el seu nen d'11 anys, sigui el seu fill. Howard la persuadeix perquè continuï els seus estudis de cant a Europa i temps més tard aconsegueix tenir èxit en el món de l’òpera. Ella insisteix a veure el noi però els Ashmore li presenten un sordmut com si fos el seu fill. Bobby s’escapa i s’uneix a Vanning però quan els Ashmore vénen a reclamar-lo, la Sarah s'adona que és el seu fill. Aleshores, ella i el nen són víctimes d'un accident de en una llanxa motora però Howard els rescata tots junts troben la felicitat.

## Repartiment

* Ruth Chatterton (Sarah Storm)
* Fredric March (Howard Vanning)
* Fuller Mellish Jr. (Jim Grey)
* Gilbert Emery (John Ashmore)
* Doris Lloyd (Mrs. Ashmore, gemana de Vanning)
* William Stack (Cyril Belloc)
* Philippe De Lacy (Bobby)

## Referències

* ↑ «The 3rd Academy Awards | 1931» (en anglès). Academy of Motion Picture Arts and Sciences. [Consulta: 12 març 2022].
* ↑ «Ruth Chatterton in “Sarah and Son” (All-Talker)». The Film Daily, 16-03-1930, pàg. 8.
* ↑ «Sarah and Son». Variety, 19-03-1930, pàg. 34.
* ↑ «Sarah and Son» (en anglès). American Film Institute Catalog. [Consulta: 12 març 2022].

## Enllaços externs

* Pel·lícula completa a YouTube
* Sarah and Son al catàleg de l'American Film Institute
# Sea Devils (pel·lícula de 1937)

Sea Devils és una pel·lícula d'acció estatunidenca de 1937 dirigida per Benjamin Stoloff i protagonitzada per Victor McLaglen, Ida Lupino i Preston Foster. Entre les "pel·lícules de preparació" americanes de mitjans dels anys trenta dedicades a potenciar la imatge de l'exèrcit (Flirtation Walk), la Marina (Here Comes the Navy) i els marines (The Singing Marine, Devil Dogs of the Air), aquesta centra l'atenció d'aprovació equivalent en el treball de la Guàrdia Costanera dels EUA.

## Argument

El conflicte de personalitat d'un suboficial en cap de la Guàrdia Costera amb el seu homòleg més jove es torna físic quan el mariner posa els seus ulls en la filla bibliotecària del cap, entre missions de destrucció d'icebergs, rescats dramàtics de vaixells i baralles a cops.

## Repartiment

* Victor McLaglen com William Malone
* Preston Foster com Michael O'Shea
* Ida Lupino com Doris Malone
* Donald Woods as Steve Webb
* Helen Flint com Sadie Bennett
* Gordon Jones com Puggy
* Pierre Watkin com comandant del USCGC Taroe
* Murray Alper com mariner Brown
* Billy Gilbert com Billy

## Producció

La pel·lícula havia de ser dirigida per James Flood, però va deixar el projecte poc abans de rodar després d'un desacord amb el productor Small.

## Recepció

La pel·lícula va ser popular i va obtenir un benefici de 155.000 dòlars.

## Referències

* ↑ Lawrence H. Suid. Guts & Glory: the Making of the American Military Image in Film, p. 62.
* ↑ FRANK S. NUGENT. , 16-03-1937.
* ↑ , 14-10-1936.
# Shagamita

La shagamita és un mineral de la classe dels òxids.

## Característiques

La shagamita és un òxid de fórmula química KFe$_{11}$O$_{17}$. Va ser aprovada com a espècie vàlida per l'Associació Mineralògica Internacional l'any 2021, i encara resta pendent de publicació. Cristal·litza en el sistema hexagonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5634/1.

## Formació i jaciments

Va ser descoberta al Consell Regional de Tamar, al Districte del Sud (Israel), l'únic indret de tot el planeta on ha estat descrita aquesta espècie mineral.

## Referències

* ↑ «Shagamite» (en anglès). Mindat. [Consulta: 29 març 2022].
# Sena III

Sena III fou rei d'Anuradhapura (Sri Lanka) del 955 al 964, germà i successor de Udaya II.
Fou un rei que es va dedicar al suport espiritual i material del seus súbdits; va gastar molts diners en caritats als monjos. Va restaurar l'Abhayagiri i un grapat de vihares deteriorats per tot el paí; va gastar també en altres obres religioses (imatges, pintures) i en tancs d'aigua i palaus.
A la seva mort el va succeir el seu sub-rei Udaya III, la relació del qual amb el difunt no s'esmenta a les cròniques (excepte que es diu que era un gran amic del rei).

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.